**ACHIZIȚIE DE AUTOBUZE NEPOLUANTE**

****

**MUNICIPIUL SATU MARE**

**2022**

**Descrierea sumară a investiţiei privind proiectul**

**„Achiziţie de autobuze nepoluante”**

**Apel Proiect: I.1 Mobilitate urbană durabilă, I.1.1 – Înnoirea parcului de vehicule destinate transportului public (achiziția de vehicule nepoluante)**

Mobilitatea durabilă este expresia dezvoltării unui sistem de transport solid, ecologic şi eficient, prietenos cu mediul, asigurând un echilibru între valorificarea modurilor şi infrastructurii de transport tradiţionale cu necesitatea de modernizare şi asigurare a consumului eficient de resurse şi promovarea modurilor de transport nepoluante.

Modernizarea parcului auto de transport public de călători este o soluţie pe termen lung în ce priveşte rezolvarea nevoilor de mobilitate a populaţiei de toate vârstele de la nivelul municipiului Satu Mare, asigurând un mediu de locuire mai accesibil, sigur şi sănătos în care se desfăşoară activităţi educative, profesionale şi recreative.

Din perspectivă socio-demografică, principalele nevoi ţin de ameliorarea legăturilor cu așezările din cadrul zonei funcționale pentru a facilita accesul populației active la locuri de muncă. Transportul în comun în cadrul zonei funcționale va trebui să fie accesibil și persoanelor cu mobilitate redusă precum şi persoanelor vârstnice. De asemenea, se resimte nevoia conturării unor legături sigure și atractive către principalele unități de învățământ de pe raza municipiului Satu Mare.

Analiza privind clasificarea străzilor din municipiul Satu Mare a arătat că majoritatea străzilor sunt încadrate în categoria a III-a – colectoare (peste 57% din lungimea totală a rețelei stradale), acestea facilitând distribuția traficului către zonele de locuit. Cea mai mare parte a populației se concentrează în câteva cartiere de locuințe colective care sunt traversate de principalele bulevarde ale municipiului. Astfel, cele mai populate sunt bulevardele Lucian Blaga, Drumul Careiului și Drumul Botizului.

Principalele zone de generare de călătorii sunt reprezentate de cartierele de locuinţe, de agenţii economici cu număr mare de angajaţi, de centrele comerciale, de unităţile de învăţământ, de instituţiile publice din centrul administrativ-economic al oraşului, dar şi de obiectivele turistice/culturale respectiv zonele de agreement, precum şi de legăturile cu alte modalităţi de transport (gară, autogară).

În prezent, serviciile de transport public de călători în municipiul Satu Mare sunt realizate de TRANSURBAN S.A., persoană juridică de drept privat, având forma juridică de societate pe acțiuni cu capital majoritar al Municipiului Satu Mare. Societatea este autorizată să efectueze transport public de persoane la nivel local, în municipiul Satu Mare, în condițiile stabilite în Contractul de delegare în gestiune directă a serviciului de transport public local de călători în Municipiul Satu Mare nr. 231/28.06.2018 – 32403/28.06.2018 aprobat prin HCL Satu Mare nr. 271/27.06.2018, avizat favorabil de Consiliul Concurenței (aviz nr. 6187/26.06.2018), cu respectarea Regulamentului CE nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători, și a legislației naționale (Legea 92/2007 privind transportul public de persoane în unitățile teritorial administrative, Legea 51/2006 republicată, privind serviciile de utilități publice).

În cadrul POR 2014-2020, Axa prioritară 4 – Sprijinirea dezvoltării urbane durabile, prioritatea de investiții 4.1 – Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă, municipiul Satu Mare a achiziționat 17 bucăţi de autobuze hibrid și a realizat un terminal trans-judeţean şi trans-local modern. De asemenea, în anul 2022 s-au achiziționat alte 6 autobuze hibrid din fonduri locale, care să completeze parcul operatorului de transport public local. Aceste autobuze achiziționate în ultimii 2 ani au fost necesare pentru asigurarea respectării programului de circulație, mai ales la o capacitate optimă pentru orele de vârf, pentru o scădere de timpului de așteptare în stații, precum și pentru scăderea nivelului de poluare în municipiul Satu Mare.

Planul de Mobilitate Urbană Durabilă al Municipiului Satu Mare (PMUD) pentru perioada 2016-2025 promovează o abordare centrată pe oameni şi pe nevoile lor specifice, având în centrul său principii precum creşterea accesibilităţii, eficienţa în utilizarea resurselor şi îmbunătăţirea calităţii mediului. Planul de Mobilitate Urbană Durabilă conţine o serie de măsuri menite să îmbunătăţească condiţiile de mobilitate urbană prin dezvoltarea transportului public şi a modalităţilor de transport nemotorizat, generând un impact pozitiv direct asupra reducerii emisiilor de echivalent CO2, generate de transportul rutier motorizat de la nivelul municipiului Satu Mare, reşedinţa judeţului Satu Mare.

Componenta C10 – Fondul local al Planului de Redresare şi Rezilienţă urmăreşte creşterea cu 20% a volumului anual total de călători pentru transportul public local în anul 2026 comparativ cu 2019, prin măsuri de creştere a calităţii şi numărului de vehicule destinate transportului public la nivel local, coroborat cu măsuri de descurajare a utilizării vehiculelor private. Înlocuirea parcului de vehicule vechi, poluante, aferente transportului public, cu unele noi ce utilizează combustibili alternativi, va conduce la limitarea nivelului de CO2 şi la creşterea gradului de utilizare a transportului public de către cetăţeni în detrimentul autoturismelor proprii.

Dezvoltarea serviciului de transport public local răspunde principalelor probleme de mobilitate identificate în PMUD, prin satisfacerea nevoilor de deplasare a populaţiei, dar şi necesităţii de reducere a poluării aerului şi a poluării fonice, aspecte ce vor permite atât creşterea performanţei serviciului de transport cât şi îmbunătăţirea calităţii mediului. Investițiile în transportul public sunt esențiale, iar o bună infrastructură de transport public este extrem de importantă atât pentru locuitorii municipiului cât şi pentru cei care fac naveta din localităţile învecinate.

Proiectul propune implementarea unor măsuri care să conducă la:

* creșterea eficienței operării transportului public
* creșterea confortului, atractivității și accesibilității deplasărilor cu transportul public
* reducerea valorilor ridicate ale traficului general și traficului de tranzit
* reducerea emisiilor de carbon la nivelul zonei urbane prin reducerea cotei modale a deplasărilor motorizate și încurajarea utilizării modurilor de transport alternative, a transportului public.

În urma implementării proiectului de investiție, se vor obține următorii indicatori de rezultat, conform specificului și obiectivelor proiectului de investiție:

* creșterea numărului de pasageri în transportul public la nivelul primului an de după finalizarea implementării proiectului
* creșterea numărului de mijloace de transport achiziționate până la finalizarea implementării proiectului
* creșterea numărului de stații de încărcare pentru mijloacele de transport electrice achiziționate până la finalizarea implementării proiectului.

**Obiectivul general al proiectului** este acela de a asigura un serviciu eficient și ecologic de transport public de călători la nivelul municipiului Satu Mare și îmbunătățirea condițiilor pentru utilizarea modurilor nemotorizate de transport și de reducere a emisiilor de echivalent CO2 din transport.

Proiectul vine în întâmpinarea obiectivului PNRR, *Pilonul IV – Coeziune socială și teritorială, Componenta 10 Fondul Local,* prin implementarea unor măsuri strategice ce vor conduce la promovarea mobilității urbane durabile și la reducerea emisiilor de CO2 ca urmare a îmbunătățirii eficienței transportului public de călători, a frecvenței și a timpilor săi de deplasare, accesibilității, transferului către acesta de la transportul privat cu autoturisme, precum și a transferului către modurile nemotorizate de transport, creșterea atractivității utilizării mijloacelor de transport public și a modurilor nemotorizate în detrimentul transportului cu autoturismele personale.

**Obiectivele specifice ale proiectului** sunt:

* Îmbunătățirea condițiilor de mobilitate urbană prin dezvoltarea serviciului de transport public și achiziția de vehicule de transport ecologic
* Reducerea emisiilor de gaze cu efect de seră generate de transporturi
* Sporirea siguranței rutiere în zonele urbane prin soluții digitale și ecologice de transport.

Astfel, operaționalizarea transportului public la nivelul zonei urbane funcționale prin achiziția de vehicule de transport public electrice și stații de încărcare pentru acestea, conduce în mod direct la îmbunătățirea condițiilor de mobilitate urbană, contribuind la creșterea atractivității, accesibilității și eficienței transportului public, cu efect de creștere a cotei modale a acestui mod de deplasare, în defavoarea utilizării vehiculelor private.

Prin reducerea deplasărilor cu vehicul privat, datorită comutării spre deplasările cu transportul public, proiectul are un efect pozitiv asupra reducerii emisiilor de gaze cu efect de seră generate de trafic și la reducerea impactului acestora asupra mediului.

De asemenea, prin modernizarea parcului de vehicule de transport public local, proiectul va contribui la creșterea confortului și siguranței pentru călători și la creșterea gradului de atractivitate al acestui mod de transport, prin asigurarea de mijloace de transport noi, moderne și nepoluante, iar necesitatea modernizării serviciului de transport public în municipiul Satu Mare trebuie să reprezinte o prioritate atât pentru autoritățile locale cât și pentru locuitorii orașului, întrucât un sistem de transport eficient și durabil, accesibil și economic va contribui pozitiv la dezvoltarea orașului și la creșterea calității vieții locuitorilor. Mai mult decât atât, îmbunătățirea calității vieții și a spaţiului urban va contribui la crearea unui mediu atractiv, modern, ecologic și accesibil atât pentru locuitorii săi care învaţă sau muncesc în oraş, cât și pentru turişti.

**Rezultate estimate:**

* Autobuze electrice (12 m) – 14 bucăţi
* Autobuze electrice (18 m) – 3 bucăţi
* Stații de încărcare lentă (standard) – 17 bucăţi
* Stații de încărcare rapidă – 6 bucăţi

Atingerea rezultatelor estimate implică:

* Lucrări pentru amplasarea și instalarea stațiilor de încărcare
* Lucrări de construcții pentru branșarea la rețeaua de alimentare cu energie electrică a stațiilor de încărcare
* Activități de prestări servicii de proiectare aferente stațiilor de încărcare – documentații suport, obținere avize, acorduri, autorizații.

***Conform condițiilor de eligibilitate și plafoanelor investiționale stabilite prin PNRR, valoarea tuturor intervențiilor de mai sus au fost stabilite în baza alocării maxime pe care partenerii în proiect o pot atrage.***

Valoarea totală atrasă prin PNRR, Pilonul IV Coeziune socială li teritorială, Componenta 10 Fondul Local, Apel Proiect: I.1 Mobilitate urbană durabilă, I.1.1 – Înnoirea parcului de vehicule destinate transportului public (achiziția de vehicule nepoluante) este de **57.332.373,2310** **lei**, din care:

* 48.178.464,9000 lei fără TVA – reprezintă cheltuieli eligibile asigurate din Planul Național de Redresare și Reziliență
* 9.153.908,3310 TVA aferent – cheltuieli asigurate din bugetul de stat

**Solicitantul** face dovada capacității de cofinanțare a proiectului pentru cheltuielile neeligibile, prin prezentarea în cadrul proiectului a **Declarației de Angajament.**

**Etapele principale privind realizarea proiectului** sunt:

1. ***Depunerea cererii de finanțare***
2. Verificarea condițiilor de eligibilitate a Solicitantului și a proiectului în conformitate cu prevederile Ghidului Solicitantului;
3. Elaborarea documentelor suport obligatorii și specifice aferente cererii de finanțare, identificate ca atare în Ghidul Solicitantului – Condiții specifice aferente apelurilor pe care se intenționează depunerea de aplicații de finanțare (nota de fundamentare, Acord de parteneriat, Protocol de asociere privind realizarea în comun a unei achiziții publice ocazionale, descrierea sumară a investiției);
4. Elaborarea cererii de finanțare cu respectarea cerințelor de fond și de formă stabilite de Autoritățile Finanțatoare în platforma dedicată PNRR);
5. Încărcarea cererii de finanțare în aplicația electronică MDLPA.
6. ***Evaluarea dosarului aplicației de finanțare și formularea răspunsurilor la scrisorile de clarificare transmise de Autoritatea Finanțatoare***
7. ***Semnarea contractului de finanțare***
8. ***Implementarea proiectului:***
9. Activități de pregătire a documentațiilor de achiziție și încheierea contractelor cu operatorii economici:

* activități de proiectare (pentru stațiile de încărcare vehicule electrice) – cheltuieli pentru documentații suport și obținere avize, acorduri, autorizații;
* achiziție vehicule de transport public, inclusiv a stațiilor de încărcare;
* achiziția de lucrări de construcții și lucrări necesare pentru branșarea stațiilor de încărcarea autobuzelor electrice.

1. Livrarea echipamentelor și vehiculelor achiziționate
2. Realizarea lucrărilor de construcții și branșare necesare pentru implementarea proiectului.

Autobuzele electrice vor fi fabricate în conformitate cu documentele de standardizare în vigoare, cu reglementările naționale și internaționale privind condițiile tehnice care trebuie îndeplinite de autovehiculele rutiere, pentru a putea circula pe drumurile publice din România.

Totodată, acestea vor fi echipate complet pentru îndeplinirea condițiilor de fiabilitate, securitate, confort, protecție ambientală, accesibilitate pentru persoanele cu dizabilități locomotorii, la nivelul normelor europene actuale și vor asigura o mentenanță scăzută și accesibilitate ușoară la agregate.

Autobuzele vor fi omologate la momentul efectuării recepției. Totodată se va asigura respectarea standardelor de accesibilitate pentru persoanele cu dizabilităţi locomotorii.

Implementarea proiectului va conduce la scăderea emisiilor de CO2, atât ca urmare a investițiilor (achiziția de autobuze electrice) realizate în sistemul de transport public pentru asigurarea unui transport în comun eficient, rapid, modern și accesibil, cât și datorită investițiilor realizate prin proiecte complementare, cum ar fi: realizarea sistemului de management al transportului public, realizarea de platforme smart dedicate transportului public, asigurarea intermodalităţii între modurile de transport alternative, derulate în scopul schimbării mentalităților privind deplasările zilnice către moduri de deplasare durabile, nepoluante.

|  |  |
| --- | --- |
| PRIMAR  Kereskényi Gábor | Șef serviciu  Dr. Sveda Andrea |